มันเทศ พืชทนแล้ง ปลูกแทนข้าวนาปรัง
มันเทศ หรือมันหวานตามชื่อภาษาอังกฤษที่ว่า sweet potato เป็นพืชจากทางตอนกลางของอเมริกา เป็นพืชตระกูลเดียวกับผักบุ้ง และเป็นพืชเศรษฐกิจที่สําคัญของโลก โดยใช้เป็นอาหาร มีโภชนาการทางอาหารสูง ในประเทศไทยเรามีการปลูกมันเทศกระจายอยู่ทั่วไปในทุกภาคของประเทศ นิยมปลูกสลับฤดูกับพืชชนิดอื่น เพราะเป็นพืชที่ใช้น้ําน้อย เก็บเกี่ยวได้เร็ว และสามารถใช้ประโยชน์ได้หลากหลาย ทั้งนําไปปรุงอาหารคน แปรรูป และใช้สกัดเป็นสารให้ความหวาน ใช้ในการหมักแอลกอฮอล์ รวมทั้งนําไปใช้เป็นอาหารสัตว์อีกด้วย